Liite 4 Tilaajan tarkastuslista

Hankinnan ohjeissa on oma inframallikohta, josta voidaan ottaa pohjaa tehtävänmäärittelyyn. Tässä liitteessä luetellaan tärkeimmät mallinnukseen liittyvät seikat, joiden toteutumista tilaajan on hyvä seurata hankkeen aikana.

|  |  |  |
| --- | --- | --- |
| **Tarkastuslista** | **X** | **Kommentit** |
| **Hankinnan suunnittelu ja valmistelu** | |  |
| * On varmistettu, että lähtötiedot (raaka-aine) saadaan riittävän ajoissa. * On tarkistettu, onko edellisen suunnitteluvaiheen lähtötietomalli käytettävissä. * Suunnitteluvaiheesta (käyttötarkoitukseltaan tai tarkkuudeltaan) poikkeavat kohteet on määritelty. * On määritelty vuorovaikutuksen erityisvaatimukset , kuten esimerkiksi, vaaditaanko viimeisteltyä esittelymallia ja missä vaiheessa se laaditaan. * On varmistettu tarve tuottaa kaikki ohjeidenmukaiset piirustukset. * On määritelty tarkastuksen periaatteet ja se, käytetäänkö ulkopuolista tarkastajaa, mikä on kirjattu tarjouspyyntöön. * On mietitty, tehdäänkö aineistolle tekninen tarkastus pilvipalvelussa. * Tietomallisuunnitelma on laadittu tehtävänmäärittelyssä tai toimintasuunnitelmassa. * Vastuut, tehtävät ja prosessi on kuvattu tietomallisuunnitelmassa selkeästi. * Inframallinnus on otettu huomioon laatuarvioinnissa. * Hankkeen tiedonhallinnan toimivuus kaikilla osapuolilla on varmistettu; suunnittelujärjestelmät ja laitteet tukevat tietomallipohjaista toimintaa, mallien luovuttaminen jo luonnosvaiheessa on luonteva osa toimintaa, jne. * Hankkeen alussa on mietitty, miten mallinnusprosessi toimii juuri kyseisessä hankkeessa; mikä on tarkoituksenmukaista ja miten tässä hankkeessa toimitaan. |  |  |
| **Tiedonhallinta** | |  |
| * Tieto on aina kaikkien osapuolien hyödynnettävissä; mallit, suunnitelmat ja kokousaineisto ovat käytettävissä projektipankissa tai vastaavassa palvelussa. * Tietomalliselostus ja tietomalliloki ovat ajan tasalla ja kuvaavat mallinnuksen tilannetta. |  |  |
| **Lähtötietomalli** | |  |
| * Oma vaiheensa suunnittelun alussa. Lähtötietomallin laatu tulee varmistaa jo projektin alussa; lähtötietomallissa on kaikki tarvittavat aineistot suunnittelua varten. * Lähtöaineisto on otettu mukaan yhdistelmämalliin; suunnitelmavaihe ja hankkeen ominaisuuspiirteet määrittävät, mitä ja millä tarkkuudella tulee mallintaa. * Suunnittelun aikana on sovittu lähtötietomallin eri tekniikkalajien tarkkuustasot, kuten johtotietojen korkeus, ja se on kirjattu tiedonhallintasuunnitelmaan. * Lähtöaineistoluettelo kuvaa lähtötietomallin tilannetta reaaliaikaisesti. |  |  |
| **Ohjaus, yhteistyö ja vuorovaikutus** | |  |
| * Mallit ovat ajantasaisia; malli vastaa suunnitelmia ja suunnitelmat mallia. * Tietomallilokista ja -selostuksesta tarkistetaan mallinnuksen tilanne. * Tekninen yhdistelmämalli ja tietomalliloki ovat projektiryhmän käytettävissä. * Yhdistelmämallia käytetään suunnittelun ohjauksessa. Mallia hyödynnetään kokouksissa suoraan suunnittelujärjestelmästä tai erillisen yhdistelmämallin avulla. * Yhdistelmämalli on saatavissa ennen kokousta, jotta jokainen kokoukseen osallistuva voi tutustua siihen ja tarvittaessa kommentoida. Kokouksessa käydään läpi malliin tehdyt kommentit. * Yhdistelmämallin kokoamisajankohdat on sovitettu suunnittelutyön aikatauluun. * Yhdistelmämalli on jaettu tilaajan käytössä olevalla ilmaisella ohjelmalla tai katselupakettina, joka ei tarvitse erillistä ohjelmaa avautuakseen. * Yhdistelmämalliin on tallennettu valmiita näkymiä, jotta mallissa on helppo navigoida paikasta toiseen. * Esittelymalli laaditaan tarvittaessa vuoropuhelun tukemiseksi ja hankkeen esittelyä varten. * Malliaineistoa hyödynnetään esimerkiksi nähtävilläolovaiheessa ja päätöksentekoprosessissa. |  |  |
| **Tarkastaminen** | |  |
| * Kaikki malliaineisto (sekä perinteinen suunnitelma-aineisto) laadunvarmistusdokumentteineen on toimitettu. |  |  |